कोटा ग्रामीण एसपी डॉ. राजीव पचार ने बताया कि शिवराज सिंह को अपने चाचा की मृत्यु होने पर रविवार को तीन घंटे की आकस्मिक पैरोल मिली थी। वह पुलिस कस्टडी में महावीर नगर स्थित घर पर आया था। यह खबर भानुप्रताप के गुर्गों को लग गई। भानु की गैंग का कुख्यात बदमाश भीमा उर्फ रविंद्र सिंह पुत्र लक्ष्मण दान सिंह निवासी जोलपा, खानपुर को उसकी हत्या करने की फिराक में था। पुलिस को मुखबिरों से इसकी सूचना मिली तो पुलिस ने उसे कैथून इलाके से धरदबोचा। उसे दो अमेरिकन मेड पिस्टल, डबल मैगजीन लोडेड, कारतूस सहित पकड़ा। पुलिस टीम में कैथून सीआई देवेश भारद्वाज, एसपी स्पेशल सेल के एएसआई अजीत मोगा सहित अन्य शामिल रहे।